CELEX: 32017D1195
Language: bg
Date: 2017-07-04 00:00:00
Title: Решение (ОВППС) 2017/1195 на Съвета от 4 юли 2017 година за изменение на Решение 2014/129/ОВППС за популяризиране на европейската мрежа от независими експертни центрове по въпросите на неразпространението в подкрепа на изпълнението на Стратегията на ЕС срещу разпространението на оръжия за масово унищожение

5.7.2017   
            
            
               BG
            
            
               Официален вестник на Европейския съюз
            
            
               L 172/14
            
         РЕШЕНИЕ (ОВППС) 2017/1195 НА СЪВЕТА
   от 4 юли 2017 година
   за изменение на Решение 2014/129/ОВППС за популяризиране на европейската мрежа от независими експертни центрове по въпросите на неразпространението в подкрепа на изпълнението на Стратегията на ЕС срещу разпространението на оръжия за масово унищожение
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, параграф 1 и член 31, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 10 март 2014 г. Съветът прие Решение 2014/129/ОВППС (1).
            
         
               (2)
            
            
               В Решение 2014/129/ОВППС се предвижда 36-месечен период на изпълнение за проектите, обхващащи специфичните дейности, посочени в член 1, параграф 3 от датата на сключване на споразумението за финансиране, посочено в член 3, параграф 3 от него.
            
         
               (3)
            
            
               На 3 април 2017 г. Съветът прие Решение (ОВППС) 2017/632 (2), с което удължи периода на изпълнение на Решение 2014/129/ОВППС до 2 юли 2017 г.
            
         
               (4)
            
            
               На 19 юни 2017 г. изпълнителната структура („консорциумът на ЕС по неразпространението“) поиска от Съюза разрешение за допълнително удължаване на периода на изпълнение на Решение 2014/129/ОВППС до 31 декември 2017 г., за да може да се организира голяма годишна конференция по въпросите на неразпространението и разоръжаването през 2017 г. и да се осигури непрекъснатата поддръжка и актуализация след 2 юли 2017 г. на интернет платформата на Консорциума на ЕС по неразпространението.
            
         
               (5)
            
            
               Във връзка с това Решение 2014/129/ОВППС следва да бъде изменено, за да позволи цялостно изпълнение на съдържащите се в него дейности, и периодът му на изпълнение да бъде съответно удължен,
            
         ПРИЕ НАСТОЯЩОТО РЕШЕНИЕ:
   Член 1
   Решение 2014/129/ОВППС се изменя, както следва:
   
               1)
            
            
               Член 1, параграф 3, буква в) се заменя със следното:
               
                           „в)
                        
                        
                           осигуряване на средства за провеждането на четири големи годишни конференции с участието на трети държави и с гражданското общество по въпросите на неразпространението и разоръжаването с оглед на популяризиране в международен план на стратегията на ЕС за неразпространението на ОМУ и на стратегията на ЕС за МОЛВ, както и на ролята на институциите на Съюза и експертните центрове в Съюза в тази област, с цел повишаване на осведомеността за политиките на Съюза по тези въпроси и предоставяне на доклади и/или препоръки на представителите на ВП;“;
                        
                     
         
               2)
            
            
               Член 3, параграф 1 се заменя със следното:
               „1.   Референтната сума за изпълнението на проектите, обхващащи дейностите по член 1, параграф 3, е в размер на 4 034 254,15 EUR.“;
            
         
               3)
            
            
               Член 5, параграф 2 се заменя със следното:
               „2.   То се прилага от 3 юли 2017 г. Срокът на действието му изтича на 31 декември 2017 г.“;
            
         
               4)
            
            
               В приложението раздел 4 се заменя със следното:
               „4.   Продължителност
               Срокът на действие на настоящото решение изтича на 31 декември 2017 г.“.
            
         Член 2
   Настоящото решение влиза в сила в деня на приемането му.
   
      Съставено в Брюксел на 4 юли 2017 година.
      
         
            За Съвета
         
         
            Председател
         
         M. MAASIKAS
      
   
   
      (1)  Решение 2014/129/ОВППС на Съвета от 10 март 2014 г. за популяризиране на европейската мрежа от независими експертни центрове по въпросите на неразпространението в подкрепа на изпълнението на Стратегията на ЕС срещу разпространението на оръжия за масово унищожение (ОВ L 71, 12.3.2014 г., стр. 3).
   
      (2)  Решение (ОВППС) 2017/632 на Съвета от 3 април 2017 г. за изменение на Решение 2014/129/ОВППС за популяризиране на европейската мрежа от независими експертни центрове по въпросите на неразпространението в подкрепа на изпълнението на Стратегията на ЕС срещу разпространението на оръжия за масово унищожение (ОВ L 90, 4.4.2017 г., стр. 10).